钦定古今图书集成/明伦汇编/氏族典/第331卷 > 刘羡
## 钦定古今图书集成/明伦汇编/氏族典/第331卷 > 刘羡

按《后汉书陈敬王羡传》：“羡永平三年封广平王。羡博
涉经书，有威严，与诸儒讲论于白虎殿。帝以广平在
北，多有边费，乃徙羡为西平王。及帝崩，遗诏徙封为
陈王，食淮南郡。其年就国。立三十七年薨，子钧嗣。永
初七年，封敬王孙安国为耕亭侯。钧薨，子竦嗣。薨，无
子，国绝。永宁元年，立敬王子安寿亭侯崇为陈王。薨”，
子承嗣，承薨，子宠嗣。及献帝初，义兵起，宠率众屯阳
夏，自称“辅汉大将军”、国相会稽骆俊，素有威恩，邻郡
人多归就之。后袁术求粮于陈，而俊拒绝之，术忿恚，
遣客诈杀俊及宠，陈由是破败。